CELEX: 62010TN0582
Language: mt
Date: 2010-12-23 00:00:00
Title: Kawża T-582/10: Rikors ippreżentat fit- 23 ta’ Diċembru 2010 — Acron u Dorogobuzh vs Il-Kunsill

19.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/30
            
         Rikors ippreżentat fit-23 ta’ Diċembru 2010 — Acron u Dorogobuzh vs Il-Kunsill
   (Kawża T-582/10)
   2011/C 55/55
   Lingwa tal-kawża: l-Ingliż
   
      Partijiet
   
   
      Rikorrenti: Acron OAO (Veliky Novgorod, il-Federazzjoni Russa) u Dorogobuzh OAO (Verkhnedneprovsky Settlement, il-Federazzjoni Russa), (rappreżentant: B. Evtimov, avukat)
   
      Konvenut: Il-Kunsill tal-Unjoni Ewropea
   
      Talbiet tar-rikorrent(i)
   
   
               —
            
            
               tannulla r-Regolament implimentattiv tal-Kunsill (UE) Nru 856/2010, tas-27 ta’ Settembru 2010 (1), sa fejn jikkonċernahom; u
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Permezz tar-rikors tagħhom, ir-rikorrenti jitolbu, skont l-Aritkolu 263 TFUE, l-annullament tar-Regolament tal-Kunsill (UE) Nru 856/2010, li temm ir-reviżjoni interim parzjali mibdija, wara t-talba tar-rikorrenti sabiex tinbidel il-forma tal-miżuri antidumping billi jiġi inkluż negozjant relatat fl-impenn tagħhom fis-seħħ.
   Insostenn tar-rikors tagħhom, ir-rikorrenti jressqu l-motivi li ġejjin:
   
                
            
            
               Ir-rikorrenti jsostnu li l-istituzzjonijiet tal-Unjoni użaw bażi legali żbaljata sabiex jiċħdu t-talba tagħhom u jtemmu r-reviżjoni interim parzjali mingħajr tibdil fil-miżuri.
            
         
                
            
            
               B’mod iktar speċifiku, ir-rikorrenti jsostnu li l-istituzzjonijiet tal-Unjoni kisru l-Artikolu 143(1)(a) tar-Regolament tal-Kunsill (KEE) Nru 2454/93, tat-2 ta’ Lulju 1993, li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju (ĠU Edizzjoni Speċjali bil-Malti, Kapitolu 2, Vol. 6, p. 3), u wettqu żball manifest ta’ evalwazzjoni meta ddeċidew li n-negozjant relatat tagħhom kien relatat ma’ kumpannija oħra.
            
         
                
            
            
               Barra minn hekk, ir-rikorrenti jsostnu li matul l-investigazzjoni u l-kunsiderazzjonijiet tagħhom dwar ir-Regolament tal-Kunsill (UE) 856/2010, l-istituzzjonijet kisru l-Artikolu 5(4) TUE, li jeżiġi l-osservanza, mill-istituzzjonijiet tal-Unjoni, tal-prinċipju legali fundamentali ta’ proporzjonalità, u l-Artikolu 42 tal-Karta tad-Drittijiet Fundamentali, li jinkorpora l-prinċipju ta’ amministrazzjoni tajba.
            
         
      (1)  Regolament implimentattiv tal-Kunsill (UE) Nru 856/2010, tas-27 ta’ Settembru 2010, li jtemm ir-reviżjoni interim parzjali tar-Regolament (KE) Nru 661/2008 li jimponi dazju definittiv antidumping fuq importazzjonijiet ta’ nitrat tal-ammonju li joriġinaw mir-Russja (ĠU 2010 L 254, p. 5)